stanford-oval/wikipedia huggingface dataset:
Fragaria iturupensis

| Fragaria iturupensis |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Ruusukasvit Rosaceae
Alaheimo::  Rosoideae
Tribus::  Potentilleae
Alatribus::  Fragariinae
Suku::  Mansikat Fragaria
Laji::  iturupensis
Kaksiosainen nimi
 Fragaria iturupensis  Staudt 
Katso myös
   Fragaria iturupensis Wikispeciesissä   Fragaria iturupensis Commonsissa 
Infobox OKNimi-testi OK: 
Fragaria iturupensis on ruusukasvien (Rosaceae) heimoon, mansikoiden (Fragaria) sukuun kuuluva kasvilaji. Sitä kasvaa luonnossa vain Iturupin saarella Kuriilien saaristossa. Siellä laji kasvaa Atsunupurin tulivuoren itärinteellä kitukasvuisen metsän reunamilla. Laji kasvaa yhdessä sahalininlepän (Alnus maximowiczii), Salix fumosa -pajulajin, Artemisia borealis ja Artemisia arctica -marunalajien sekä Carex micropoda -saralajin kanssa.
Ulkonäöltään Fragaria iturupensis muistuttaa virginianmansikan (Fragaria virginiana) alalajia Fragaria virginiana ssp. glauca. Genotyypiltään se on oktoploidi ja yleisesti ainut tunnettu aasialainen oktoploidinen mansikkalaji.
Johannes Kröll

| Johannes Kröll |
| --- | --- |
 Kröll vuonna 2008
Henkilötiedot
Koko nimi:  Johannes Kröll
Syntynyt: 27. maaliskuuta 1991 (ikä 33)
Uran tiedot
Pituus:  178 cm
Seura:  Sportunion Öblarn
Laji:  alppihiihto
Maailmancup
Kaudet:  2011–
Paras sijoitus:  10
Voitot:  0
Palkintokorokkeella:  0
 Tietolaatikko päivitetty 31. tammikuuta 2016 
Johannes Kröll (s. 27. maaliskuuta 1991) on itävaltalainen alppihiihtäjä. 178 senttimetriä pitkä Kröll edustaa Sportunion Öblarnia.
Kröll debytoi maailmancupissa maaliskuussa 2011 Kvitfjellin syöksylaskussa sijoittuen 32:nneksi. Avauspisteensä Kröll saavutti marraskuussa 2012 Lake Louisen syöksylaskussa ollen 15:s. Ensimmäistä kertaa hän sijoittui kymmenen parhaan joukkoon helmikuussa 2013 Garmisch-Partenkirchenin syöksylaskussa ollen kymmenes.
Kröllin setä Klaus Kröll on alppihiihdon nuorten maailmanmestari.
FS Mistral (L9013)

| Mistral |
| --- | --- |
 Mistral

Aluksen vaiheet
Rakentaja:  Arsenal de Brest ja Chantiers de Saint Nazaire
Kölinlasku:  perä: 10. heinäkuuta 2003 keula: 13. lokakuuta 2003
Laskettu vesille:  6. lokakuuta 2004
Palveluskäyttöön:  joulukuu 2005
Tekniset tiedot
Uppouma:  16 500 t (standardi) 21 300 t (kuormattu)
Pituus:  199 m
Leveys:  32 m
Syväys:  6,3 m
Koneteho:  2 x 7 MW
Nopeus:  18,8 solmua
Miehistöä:  160 + 450 matkustajaa
Aseistus
Aseistus:  2 x SIMBAD 4 x 12,7 mm Browning M2-HB 16-35 helikopteria
Mistral (runkonumero L9013) on Ranskan laivaston Mistral-luokan maihinnousualus.
Valmistus

Alus tilattiin tammikuussa 2001 Brestin laivastontelakalta ja Chantiers de Saint-Nazairelta. Peräosan valmistus aloitettiin 10. heinäkuuta 2003 Brestin telakalla ja keulaosan valmistus Saint Nazairessa 13. lokakuuta 2003. Alus laskettiin vesille Brestin telakalta 6. lokakuuta 2004 ja valmistui joulukuussa 2006.
Palvelus

Aluksen kotisatamana on Toulon.
Jahti (visailuohjelma)

| Jahti> The Chase |
| --- | --- |

Tyyli:  visailuohjelma
Kestoaika:  42 minuuttia (ilman mainoksia)
Perustuu:  ITV Studiosin formaattiin The Chase
Pääosissa:   Mikko Leppilampi  Eero Ylitalo  Magnus Mali  Markus Leikola 
Alkuperämaa:   Suomi
Alkuperäiskieli:  suomi
Verkko:  MTV3
Esitetty:  30. elokuuta 2018 – 16. heinäkuuta 2020 (Jahti)
Tuotantokausia:  3 1 (Super-Jahti)
Jaksoja:  38 12 (Super-Jahti)
Tuotanto
Tuottaja(t):  Eeva Rantanen
Vastaava(t) tuottaja(t):  Heli Koskela Pete Paavolainen
Ohjaaja(t):  Olli Salonen
Käsikirjoittaja(t):  Olli Salonen
Tuotantoyhtiö(t):  ITV Studios Finland
Palkinnot
Ehdokkuudet:  Kultainen Venla 2018 (Paras visailuohjelma) Kultainen Venla 2019 (Paras visailuohjelma)
Aiheesta muualla
IMDb
Jahti on MTV3-kanavalla elokuussa 2018 alkanut suomalainen visailuohjelma, joka perustuu brittiläiseen The Chase -formaattiin. Joka jaksossa kilpailijat yrittävät päihittää ammattitaitoisen tietokilpailijan eli ”jahtaajan”. Joka jaksossa on kolme kilpailijaa, ja ohjelmaa juontaa Mikko Leppilampi. Jahtaajat ovat Eero Ylitalo (”Herra Arkisto”), Magnus Mali (”Terävä”) ja Markus Leikola (”Besserwisser”).
Syyskuussa 2020 tiedotettiin ohjelman saavan brittiläiseen Beat the Chasers -formaattiin perustuvan spin-off-sarjan, Super-Jahdin, keväällä 2021. Tässä versiossa kilpailijat yrittävät päihittää kaikki jahtaajat samanaikaisesti ja voittaa kymmeniätuhansia euroja. Super-Jahti sai heti kauden alussa hyviä katsojalukuja, ja ohjelman formaattia kehuttiin.
10. toukokuuta 2021 mtv-palvelussa julkaistiin viisiosainen sarja Super-Jahti: Extra, jossa nähdään TV:stä pois jätettyjä pelejä.
Ohjelman kulku > Rahaportaat

Aluksi jokainen kilpailija kilpailee yksinään. Rahaportaat-kierroksella kilpailijalta kysytään minuutin ajan kysymyksiä, ja kilpailijan on pyrittävä vastaamaan mahdollisimman moneen niistä oikein. Jokaisesta oikeasta vastauksesta kilpailijan voittopotti kertyy 500 eurolla.
Ohjelman kulku > Jahti

Rahaportaat-kierroksen jälkeen saapuu "jahtaaja", eli ammattimainen tietokilpailija. Kilpailijan Rahaportaat-kierroksella voittama potti asetetaan pelilaudalle. Jahtaaja tekee kilpailijalle kaksi rahatarjousta, joskus myös "supertarjouksen". Jos kilpailija haluaa pelilaudalla askeleen kauemmaksi jahtaajasta, hän valitsee pienemmän rahatarjouksen, mutta jos askeleen lähemmäksi jahtaajaa, hän valitsee suuremman rahatarjouksen. Kilpailija voi myös valita aloituspisteekseen alkuperäisen pisteen, jolloin tavoiteltava potti on sama kuin kilpailija jo sai Rahaportaat-kierroksella.
Kun kilpailija on valinnut tavoiteltavan rahasumman, kilpailijalle ja jahtaajalle esitetään samat monivalintakysymykset. Kysymyksissä on kolme vaihtoehtoa, ja kumpikin valitsee mielestään oikean vastauksen nappia painamalla. Kun toinen on painanut nappia, toisella on viisi sekuntia aikaa painaa nappia. Jos vastaus on oikein, siirrytään pelilaudalla yksi askel kohti maalia, mutta jos kilpailija tai jahtaaja vastaa väärin, tämä pysyy paikallaan.
Jos kilpailija pääsee "karkuun" jahtaajaa, potti lisätään joukkueen yhteiseen pottiin ja kilpailija pääsee finaalikierrokselle. Jos jahtaaja saa kilpailijan "kiinni", kilpailija ja potti putoavat pelistä. Kun kaikki kilpailijat ovat kisanneet yksitellen Rahaportaat- ja Jahti-kierrokset, alkaa finaalikierros.
Ohjelman kulku > Finaalijahti

Finaalikierroksella kaikki jäljellä olevat kilpailijat kisaavat jahtaajaa vastaan joukkueena. Ensin joukkueelle esitetään kahden minuutin ajan kysymyksiä, ja joukkueen tulee vastata mahdollisimman moneen oikein nappia painamalla. Sen jälkeen jahtaajalle esitetään myös kahden minuutin ajan kysymyksiä. Jahtaaja voittaa, jos hän ehtii saada aikarajan puitteissa niin monta oikein, että hän pääsee maaliin pelilaudalla. Jos joukkue voittaa, joukkueen voittopotti jaetaan jäljellä olevien kilpailijoiden kesken.
Jos jahtaaja vastaa johonkin kysymykseen finaalikierroksen aikana väärin, kello pysäytetään ja joukkue saa mahdollisuuden vastata samaan kysymykseen. Jos joukkue saa sen oikein, jahtaaja liikkuu pelilaudalla yhden askeleen taaksepäin.
Mikäli jahtaaja onnistuu kuitenkin saamaan kaikki kilpailijat kiinni Jahti-kierroksella, joukkue valitsee keskuudestaan yhden kilpailijan kisaamaan jahtaajaa vastaan 3 000 euron potista Finaalijahdissa, joka jaetaan tasan muiden kilpailijoiden kesken kilpailijan voittaessa.
Tuotantokaudet > Ensimmäinen tuotantokausi

| Jakso | Esityspäivä | Jahtaaja | Tulos (voittosumma) | Katsojaluvut | Lähde |
| --- | --- | --- | --- | --- | --- |
| 1 | 30. elokuuta 2018 | Besserwisser | Jahtaaja voitti | 466 000 |  |
| 2 | 6. syyskuuta 2018 | Terävä | Jahtaaja hävisi (23 000 € 3 hengelle)  | 424 000 |  |
| 3 | 13. syyskuuta 2018 | Herra Arkisto | Jahtaaja voitti | 404 000 |  |
| 4 | 20. syyskuuta 2018 | Herra Arkisto | Jahtaaja hävisi (9 000 € 3 hengelle) | 394 000 |  |
| 5 | 27. syyskuuta 2018 | Terävä | Jahtaaja voitti | 426 000 |  |
| 6 | 4. lokakuuta 2018 | Besserwisser | Jahtaaja voitti | 436 000 |  |
| 7 | 11. lokakuuta 2018 | Terävä | Jahtaaja hävisi (6 000 € 2 hengelle) | 472 000 |  |
| 8 | 18. lokakuuta 2018 | Besserwisser | Jahtaaja voitti | 387 000 |  |
| 9 | 25. lokakuuta 2018 | Herra Arkisto | Jahtaaja voitti | 430 000 |  |
| 10 | 1. marraskuuta 2018 | Besserwisser | Jahtaaja hävisi (18 500 € 3 hengelle) | 434 000 |  |
| 11 | 8. marraskuuta 2018 | Terävä | Jahtaaja voitti | 424 000 |  |
| 12 | 15. marraskuuta 2018 | Herra Arkisto | Jahtaaja voitti | 449 000 |  |
Tuotantokaudet > Toinen tuotantokausi

Ensimmäisessä jaksossa kilpailivat Salatut elämät -näyttelijät Johanna Puhakka, Esko Kovero sekä Maarit Poussa.
| Jakso | Esityspäivä | Jahtaaja | Tulos (voittosumma) | Katsojaluvut | Lähde |
| --- | --- | --- | --- | --- | --- |
| 1 | 18. huhtikuuta 2019 | Terävä | Jahtaaja voitti | 386 000 |  |
| 2 | 25. huhtikuuta 2019 | Herra Arkisto | Jahtaaja hävisi (9 500 € 1 hengelle) | 342 000 |  |
| 3 | 2. toukokuuta 2019 | Besserwisser | Jahtaaja voitti | 409 000 |  |
| 4 | 9. toukokuuta 2019 | Terävä | Jahtaaja voitti | 377 000 |  |
| 5 | 16. toukokuuta 2019 | Herra Arkisto | Jahtaaja voitti | 445 000 |  |
| 6 | 23. toukokuuta 2019 | Besserwisser | Jahtaaja voitti | 337 000 |  |
| 7 | 30. toukokuuta 2019 | Terävä | Jahtaaja voitti | 377 000 |  |
| 8 | 6. kesäkuuta 2019 | Herra Arkisto | Jahtaaja voitti | 336 000 |  |
| 9 | 13. kesäkuuta 2019 | Terävä | Jahtaaja hävisi (3 000 € 3 hengelle) | 342 000 |  |
| 10 | 20. kesäkuuta 2019 | Besserwisser | Jahtaaja voitti | 304 000 |  |
| 11 | 27. kesäkuuta 2019 | Herra Arkisto | Jahtaaja voitti | 331 000 |  |
| 12 | 4. heinäkuuta 2019 | Besserwisser | Jahtaaja hävisi (14 500 € 2 hengelle) | 341 000 |  |
Tuotantokaudet > Kolmas tuotantokausi

Ensimmäisessä jaksossa kilpailivat Huuma-ohjelman lapsijuontajat ja seitsemännessä jaksossa radiojuontajat Esko Eerikäinen, Minna Kuukka sekä Aki Linnanahde.
| Jakso | Esityspäivä | Jahtaaja | Tulos (voittosumma) | Katsojaluvut | Lähde |
| --- | --- | --- | --- | --- | --- |
| 1 | 8. marraskuuta 2019 | Herra Arkisto | Jahtaaja hävisi (13 000 € 3 hengelle) | 388 000 |  |
| 2 | 15. marraskuuta 2019 | Besserwisser | Jahtaaja voitti | 291 000 |  |
| 3 | 22. marraskuuta 2019 | Terävä | Jahtaaja voitti | 375 000 |  |
| 4 | 29. marraskuuta 2019 | Herra Arkisto | Jahtaaja hävisi (7 500 € 3 hengelle) | 345 000 |  |
| 5 | 13. joulukuuta 2019 | Terävä | Jahtaaja hävisi (9 000 € 1 hengelle) | 418 000 |  |
| 6 | 20. joulukuuta 2019 | Herra Arkisto | Jahtaaja voitti | 441 000 |  |
| 7 | 28. toukokuuta 2020 | Besserwisser | Jahtaaja voitti | 380 000 |  |
| 8 | 4. kesäkuuta 2020 | Terävä | Jahtaaja hävisi (15 000 € 2 hengelle) | 365 000 |  |
| 9 | 11. kesäkuuta 2020 | Herra Arkisto | Jahtaaja hävisi (3 000 € 3 hengelle) | 345 000 |  |
| 10 | 18. kesäkuuta 2020 | Terävä | Jahtaaja voitti | 329 000 |  |
| 11 | 25. kesäkuuta 2020 | Besserwisser | Jahtaaja voitti | 314 000 |  |
| 12 | 2. heinäkuuta 2020 | Herra Arkisto | Jahtaaja voitti | 366 000 |  |
| 13 | 9. heinäkuuta 2020 | Terävä | Jahtaaja hävisi (4 000 € 2 hengelle) | 399 000 |  |
| 14 | 16. heinäkuuta 2020 | Besserwisser | Jahtaaja hävisi (7 000 € 3 hengelle) | 334 000 |  |
Spin-off: Super-Jahti

Spin-off-sarja Super-Jahdissa yhdellä kilpailijalla on mahdollisuus voittaa jopa kymmeniätuhansia euroja päihittämällä kaikki jahtaajat samanaikaisesti.
Spin-off: Super-Jahti > Ohjelman kulku

Rahaportaat
Ensimmäisellä kierroksella kilpailijalta kysytään korkeintaan viisi monivalintakysymystä. Kilpailijan vastatessa oikein voittopotti kertyy 500 eurolla. Jos kilpailija vastaa ensimmäiseen kysymykseen väärin, hän on pois pelistä. Kierroksen jälkeen kilpailija haastaa jahtaajat.
Super-Jahti
Seuraavalla kierroksella kilpailija saa valita jahtaajien kolmesta tarjouksesta mieleisen. Jokainen jahtaaja tarjoaa rahasumman ja ajan (poikkeuksena ensimmäinen jahtaaja; pelkkä aikatarjous rahaportaiden potin ohella), joka heillä on käytössä;
Tarjous 1 – 1 Jahtaaja –> Rahaportaista saatu summa + aikatarjous.
Tarjous 2 – 2 Jahtaajaa –> Raha ja aikatarjoukset.
Tarjous 3 – 3 Jahtaajaa –> Raha ja aikatarjoukset.
Toisin sanoen, jos kilpailija valitsee jommankumman kahdesta ensimmäisestä tarjouksesta, kohtaa hän yhden tai kaksi jahtaajaa. Jos hän valitsee kolmannen tarjouksen, kohtaa hän kaikki kolme jahtaajaa. Jahtaajien tarjottu aika on aina lyhyempi kuin kilpailijan, jolla on aina 60 sekuntia.
Valinnan jälkeen juontaja kysyy kilpailijalta ja jahtaajilta vuorotellen kysymyksiä; oikein vastatessa vuoro siirtyy toiselle. Jahtaajat saavat vastata nappia painamalla. Se, kumman aika kellossa loppuu ensin, on hävinnyt. Jos jahtaajien aika loppuu ennen kilpailijaa, hän voittaa saamansa rahasumman. Jos taas kilpailijan aika loppuu ennen jahtaajia, on kilpailija hävinnyt.
Aiheesta muualla

Ohjelman nettisivut
Jahti nähdään syksyllä televisiossa - tässä ovat jahtaajat!
Jahti Fandomissa (englanniksi)
Iv

Iv tarkoittaa seuraavia:
ilmavalvonta, iv, ilmaliikenteen tarkkailu
intravenoosi, i.v., laskimonsisäinen lääkeaineen annostelutapa
Musiikki

IV (Black Widow'n albumi), 1973
IV (Israel Vibrationin albumi), 1993
IV (Diamond Rion albumi), 1996
IV (Cypress Hillin albumi), 1998
IV (Arabesquen albumi), 1999
IV (Jaded Heartin albumi), 1999
IV (Fucking Champsin albumi), 2001
IV (Bondage Fruitin albumi), 2001
IV (Zebran albumi), 2003
IV (Kick Axen albumi), 2004
IV (Bucket Full of Teethin albumi), 2005
IV (To/Die/Forin albumi), 2005
IV (Godsmackin albumi), 2006
IV (Veruca Saltin albumi), 2006
IV (Wingerin albumi), 2006
IV (Kilven albumi), 2008
IV (Arttu Wiskarin albumi), 2016
IV (Lasten hautausmaan albumi), 2020
IV (Atomirotan albumi), 2020
IV – One with the Storm, Ghost Brigaden albumi vuodelta 2014
Wind Jet, IATA-koodi IV, lentoyhtiö
4, roomalaisin numeroin IV, lukusana.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iv”, voi hakea sivunnimihaulla, laajalla sivunnimihaulla tai tekstihaulla.
Jacob Cepis

| Jacob Cepis> Henkilötiedot |
| --- | --- |
Syntynyt: 21. joulukuuta 1987 (ikä 36) Parma, OH, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  173 cm
Paino:  77 kg
Seura
Seura:  Idaho Steelheads
Sarja:  ECHL
Pelaajaura
Pääsarjaura:  2011–
Aik. seurat:  Lake Erie Monsters (AHL) Tappara (SML)
Jacob Cepis (s. 21. joulukuuta 1987 Parma, Ohio, Yhdysvallat) on yhdysvaltalainen jääkiekkoilija, joka pelasi kaudella 2011–2012 ECHL-joukkue Idaho Steelheadsissa. Pienikokoinen Cepis on pelipaikaltaan vasen laitahyökkääjä.
Ura

Vuodet 2003–2005 Cepis pelasi NAHL-liigaa Cleveland Baronsissa. Hän oli jälkimmäisellä kaudellaan 2004–2005 tehoilla 22+27=49 joukkueen toiseksi paras pistemies Nick Biondon jälkeen. Cepis pelasi USHL-joukkue Cedar Rapids Roughridersissa vuodet 2005–2007. Hän teki ensimmäisellä kaudellaan 2005–2006 29 pistettä ja toinen kausi 2006–2007 toi tehot 34+38=72, joilla USHL:n tähdistöottelussakin pelannut Cepis voitti koko runkosarjan maalipörssin ja sijoittui pistepörssissä kolmanneksi edellään vain Des Moines Buccaneersin Richard Purslow ja Sioux City Musketeersin Philip DeSimone. Kevään 2007 pudotuspeleissä hän oli viidellä osumallaan Roughridersin paras maalintekijä. Cepis valittiin kauden päätteeksi USHL:n ensimmäiseen tähdistökentälliseen.
Cepis kävi USHL:n jälkeen kahta yliopistoa; vuodet 2007–2009 Bowling Green State Universitya ja vuodet 2009–2011 Minnesotan yliopistoa. Hän oli ensimmäisellä NCAA-kaudellaan 2007–2008 tehoilla 15+16=31 Bowling Greenin toiseksi paras pistemies Derek Whitmoren jälkeen. Cepis valittiin kauden päätteeksi CCHA:n tulokkaiden tähdistökentälliseen. Kaudella 2010–2011 Minnesotan yliopistossa tehdyt tehot 12+17=29 riittivät joukkueen sisäisen pistepörssin voittoon. Cepis valittiin WCHA:n akateemiseen tähdistökentälliseen.
Viimeisen yliopistovuotensa jälkeen Cepis pelasi maaliskuussa 2011 yhden ottelun AHL-joukkue Lake Erie Monstersissa. Hän teki huhtikuussa vuoden mittaisen, try-outin sisältäneen sopimuksen SM-liigajoukkue Tapparan kanssa. Hän ehti pelata joukkueessa kaudella 2011–2012 vain kolme runkosarjaottelua ilman tehopisteitä, jonka jälkeen Cepis jätti Tapparan lokakuussa 2011. Myöhemmin samassa kuussa hän teki loppukauden kattavan sopimuksen ECHL-joukkue Idaho Steelheadsin kanssa. Cepis oli joukkueen paras pistemies sekä runkosarjassa tehoilla 20+25=45 että kevään 2012 pudotuspeleissä tehoilla 4+5=9.
Jama

Jama tai JAMA voi tarkoittaa seuraavia:
Journal of the American Medical Association (JAMA), lääketieteen aikakauslehti.
Matti Jama (1954–1985), suomalainen runoilija
Omar Jama (s. 1998), suomalainen jalkapalloilija
Osman Jama Ali (s. 1941), somalialainen poliitikko
Yusuf Jama (s. 1993), suomalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”JAMA”, voi hakea sivunnimihaulla, laajalla sivunnimihaulla tai tekstihaulla.
FS Mistral (1925)

| Mistral |
| --- | --- |
 Mistral

Aluksen vaiheet
Rakentaja:  Forges et Chantiers de la Méditerranée, Le Havre
Kölinlasku:  28. marraskuuta 1923
Laskettu vesille:  6. kesäkuuta 1925
Palveluskäyttöön:  1. kesäkuuta 1927
Poistui palveluskäytöstä:  17. helmikuuta 1950
Tekniset tiedot
Uppouma:  1 320 t (standardi) 1 730 t (kuormattu)
Pituus:  106 m
Leveys:  10,1 m
Syväys:  4,3 m
Koneteho:  31 000 shp
Nopeus:  33 solmua
Miehistöä:  145
Aseistus
Aseistus:  4 x Canon de 130 mm Modèle 1919 2 x 37 mm Mle 1927 -ilmatorjuntatykkiä 4 x 13,2 mm ilmatorjuntakonekivääriä 6 x 550 mm torpedoputkea 2 x syvyyspomminheitintä
FS Mistral oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.
Valmistus

Alus tilattiin Forges et Chantiers de la Méditerranéelta Le Havresta, missä köli laskettiin 28. marraskuuta 1923. Alus laskettiin vesille 6. kesäkuuta 1925 ja otettiin palvelukseen 1. kesäkuuta 1927.
Palvelus

Ranskan antauduttua alus jäi Britteinsaarille, jossa sen aseistus vaihdettiin brittiläiseksi eli neljään BL 4,7 tuuman Mk I -tykkiin, yhteen 12 naulan ilmatorjuntatykkiin sekä kolmeen 20 millimetrin ilmatorjuntatykkiin. Syynä vaihtoon oli ranskalaisten ammusten ja varaosien vähyys.
Alus oli vuonna 1942 tykistökoululaivana, missä tehtävässä se oli Euroopan sotatoimien päättymiseen. Alus poistettiin palveluksesta 1950.
Fragaria moupinensis

| Fragaria moupinensis |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Ruusukasvit Rosaceae
Alaheimo::  Rosoideae
Tribus::  Potentilleae
Alatribus::  Fragariinae
Suku::  Mansikat Fragaria
Laji::  moupinensis
Kaksiosainen nimi
 Fragaria moupinensis  (Franch.) Cardot 
Katso myös
   Fragaria moupinensis Wikispeciesissä   Fragaria moupinensis Commonsissa 
Infobox OKNimi-testi OK: 
Fragaria moupinensis on ruusukasvien (Rosaceae) heimoon ja mansikoiden (Fragaria) sukuun kuuluva kasvilaji. Lajia tavataan ainakin Kiinassa Gansun, Shaanxin, Sichuanin, Xizangin sekä Yunnanin alueilla ja se kasvaa metsissä, niityillä sekä vuorenrinteillä.
Laji on monivuotinen ruoho, joka voi kasvaa 5–15 cm korkeaksi. Varret ovat valkokarvaisia. Lehdet ovat kolmi- tai viisilehdykkäisiä ja lehdyköiden muoto vaihtelee vastapuikeasta soikeaan. Kukintona on yhdestä neljään kukkaa sisältävä huiskilo. Kukkaperät ovat 2–8 cm pitkiä ja vaaleakarvaisia. Kukat ovat kaksineuvoisia ja halkaisijaltaan 1–2 cm. Verholehdet ovat puikean suikeita ja terälehdet ovat vastapuikeita tai pyöreähköjä sekä valkoisia. Laji kukkii touko–heinäkuussa, joskus elokuussakin. Lajin pohjushedelmä on luumun- tai munanmuotoinen ja pähkylät ovat myös munanmuotoisia.
Jani Hakanpää

| Jani Hakanpää |
| --- | --- |

Henkilötiedot
Syntynyt: 31. maaliskuuta 1992 (ikä 32) Kirkkonummi, Suomi
Kansalaisuus:   Suomi
Jääkiekkoilija
Lempinimi:  Hakki, Hakkis
Pelipaikka:  puolustaja
Maila:  oikea
Pituus:  195 cm
Paino:  102 kg
Seura
Seura:  Toronto Maple Leafs
Sarja:  NHL
Pelinumero:  28
Pelaajaura
Pääsarjaura:  2011–
Aik. seurat:  Blues (SML) Peoria Rivermen (AHL) Chicago Wolves (AHL) Quad City Mallards (ECHL) Kärpät (SML) San Diego Gulls (AHL) Anaheim Ducks (NHL)   Carolina Hurricanes (NHL)   Dallas Stars (NHL)
NHL-varaus:  104. varaus, 2010 St. Louis Blues
KHL-varaus:  90. varaus, 2012 Amur Habarovsk
Jani Miikka Henrik Hakanpää (s. 31. maaliskuuta 1992 Kirkkonummi) on suomalainen jääkiekkopuolustaja, joka pelaa NHL-seura Toronto Maple Leafsissa. Isokokoinen Hakanpää on tunnettu useimmiten pelityyliltään fyysisenä puolustavana puolustajana, mutta hänen pelityylinsä muuttui kaudella 2017–2018 hyökkäävämpään suuntaan Oulun Kärppien päävalmentaja Mikko Mannerin hyökkäysvoittoisemman pelitavan myötä. Hakanpää kuului maailmanmestaruuden voittaneeseen Suomen joukkueeseen MM-kilpailuissa 2019.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Hakanpää Channel One Cupissa joulukuussa 2017. |  Hakanpää Channel One Cupissa joulukuussa 2017. |  Hakanpää Channel One Cupissa joulukuussa 2017. |  |
Maa:   Suomi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Kultaa | Slovakia 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Valko-Venäjä 2010 | jääkiekko |  |
Hakanpää edusti Suomea MM-kilpailuissa vuonna 2019, jolloin hän voitti maailmanmestaruuden. Yhteensä Hakanpää on pelannut 19 A-maaottelua tehopistein 2+2=4. Hän teki A-maajoukkuedebyyttinsä Channel One Cupin Prahassa pelatussa avausottelussa 13. joulukuuta 2017 Tšekkiä vastaan. Hakanpää merkittiin Suomen seitsemänneksi puolustajaksi. Ensimmäisen A-maajoukkuemaalinsa hän teki Karjala-turnauksessa 11. marraskuuta 2018 Helsingin Hartwall Arenalla Ruotsia vastaan.
Hakanpää pelasi myös alle 20-vuotiaiden MM-kilpailuissa vuonna 2012, jolloin hän toimi Suomen varakapteenina. Vuotta aiemmin hän ja hyökkääjä Mika Partanen putosivat viimeisinä Suomen MM-leiriryhmästä.
Hakanpää pelasi myös alle 18-vuotiaiden MM-kilpailuissa vuonna 2010 voittaen pronssia. Hänet palkittiin turnauksessa Suomen parhaana puolustajana ja valittiin joukkueensa yhdeksi kolmesta parhaasta pelaajasta. Hakanpää valittiin myös Yhdysvaltoja vastaan pelatun välieräottelun päätteeksi Suomen ottelun parhaaksi pelaajaksi. Yhteensä hän on pelannut 44 nuorten ja kahdeksan poikien maaottelua. Hakanpää on toiminut sekä alle 19-vuotiaiden että alle 20-vuotiaiden maajoukkueen kapteenina.
Muuta

Hakanpää harrasti myös 15-vuotiaaksi asti jalkapalloa. Hakanpää on kaksikielinen: hänellä on suomenkieliset vanhemmat ja on käynyt peruskoulun ruotsiksi Helsingissä Kårböle lågstadiumissa ja Munksnäs högstadiumissa. Hän valmistui ylioppilaaksi Pohjois-Haagan yhteiskoulun urheilulukiosta. Hänen serkkunsa Rami Hakanpää on pelannut yli 300 jalkapallo-ottelua Veikkausliigassa ja esiintynyt myös jalkapallon A-maajoukkueessa.